રાજ્યમાં યોજાનાર ત્રણ સીટ માટેની રાજ્યસભાની ચૂંટણીના લીધે ભર ચોમાસે ગરમાવો આવી ગયો છે. નોટાના ઉપયોગને લઇને ભાજપ કોંગ્રેસના અલગ અલગ મત જોવા મળે છે. ઉલ્લેખનીય છે કે ચૂંટણીપંચે આ ચૂંટણીમાં મતદાતાઓને નોટાનો વિકલ્પ આપ્યો છે. નોટાનો મતલબ થાય છે ઉપરોક્ત કોઇ પણ નહીં એટલે કે નન ઓફ ધ અબાઉ. જે હેઠળ મતદાતા ભાગ લેનાર તમામ ઉમેદવારોમાંથી કોઇને પણ ન ચૂંટવાનો વિશેષ અધિકારી વ્યક્ત કરી શકે છે.જો કે ગુજરાત કોંગ્રેસે આ અંગે ચૂંટણી પક્ષ આગળ પોતાનો વિરોધ દર્શાવ્યો છે. અને તે માટે સુપ્રિમ કોર્ટનો રસ્તો પકડ્યો છે. 8 ઓગસ્ટ આ ચૂંટણી થવાની હોવાના કારણે ગુરુવારે જ આ મામલે સુનવણી થશે.